
U    I M E    R E P U B L I K E     H R V A T S K E

R J E Š E N J E
	

	Trgovački sud u Rijeci, po sucu pojedincu Tamari Jugo Smoljanović, u stečajnom predmetu povodom zahtjeva predlagatelja FINANCIJSKE AGENCIJE za provedbu skraćenog stečajnog postupka nad dužnikom VUGIP-GRAĐENJE d.o.o. Rijeka (OIB:05613381182), Vukovarska 52, 28. rujna 2016.

r i j e š i o    j e

	Obustavlja se skraćeni stečajni postupak nad dužnikom VUGIP-GRAĐENJE d.o.o. Rijeka (OIB:05613381182), Vukovarska 52.

Obrazloženje

Predlagatelj Financijska agencija, Regionalni centar Rijeka podnijela je ovome sudu 7. travnja 2016. zahtjev za provedbu skraćenog stečajnog postupka nad dužnikom VUGIP-GRAĐENJE d.o.o. Rijeka (OIB:05613381182), Vukovarska 52 (dalje: dužnik) temeljem čl. 429. Stečajnog zakona (Narodne novine br. 71/15, dalje: SZ-a). 
Temeljem odredbe čl. 430. i 431. SZ-a, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani su vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, 25. srpnja 2016. vjerovnik EUROING d.o.o. Viškovo (OIB:48967883983), Straža 18/A, podnio je ovom sudu prijedlog za otvaranje stečajnog postupka nad dužnikom.  
U prijedlogu je naveo da prema dužniku ima tražbinu u iznosu od 509.220,00 kn prema računu br. 01/2013 od 15. siječnja 2013. te da poradi te tražbine kod ovog suda vodi postupak pod poslovnim brojem P-1364/13. Također je naveo da dužnik ima imovinu u vidu nekretnina upisanih u zemljišnim knjigama Općinskog suda u Rijeci u zk. ul. br. 5019 k.o. Rijeka.
Zaključkom od 8. rujna 2016. sud je pozvao vjerovnika uplatiti ukupan iznos od 11.000,00 kn za namirenje troškova stečajnog postupka, što je isti učinio 19. rujna 2016.
Prema odredbi čl. 433. SZ-a ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe čl. 431. SZ-a sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Obzirom da je dužnik vlasnik nekretnine upisane u zemljišnim knjigama Općinskog suda u Rijeci, valjalo je temeljem čl. 433. SZ-a obustaviti skraćeni stečajni postupak budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 

U Rijeci, 28. rujna 2016.
    
Sudac
Tamara Jugo Smoljanović




UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA:
- predlagatelju
- vjerovniku po punomoćniku Zvjezdani Glavan, odvjetnica u Rijeci, Zagrebačka 3
- e-Oglasna ploča suda

Spis u kalendar, 30.10.2016. 

U Rijeci, 28.9.2016. 

Sudac
Tamara Jugo Smoljanović
(sudska savjetnica
Tina Ružić Škrobonja)

